**ԱՄՓՈՓԱԹԵՐԹ**

**«Հայաստանի Հանրապետության կառավարության 2020 թվականի օգոստոսի 13-ի N 1355-Լ որոշման մեջ լրացումներ և փոփոխություն կատարելու մասին» ՀՀ կառավարության որոշման նախագծի վերաբերյալ ստացված**

**դիտողությունների և առաջարկությունների**

|  |  |  |  |
| --- | --- | --- | --- |
| **Առաջարկության հեղինակը,****գրության ամսաթիվը,****գրության համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| 1 | 2 | 3 | 4 |
| 1. Արդարադատության նախարարություն |  1. Նախագծի 1-ին կետի 1-ին ենթակետով Հայաստանի Հանրապետության էկոնոմիկայի նախարարին հանձնարարվում է որոշումն ուժի մեջ մտնելուց հետո 10 աշխատանքային օրվա ընթացքում հաստատել որոշմամբ հաստատված միջոցառման 4-րդ կետի 7-րդ ենթակետի շրջանակներում օժանդակության տրամադրման ընթացակարգը: Նկատի ունենալով, որ Հայաստանի Հանրապետության կառավարության 2020 թվականի օգոստոսի 13-ի N 1355-Լ որոշումն ուժի մեջ է մտել 2020 թվականի օգոստոսի 20-ին՝ օժանդակության տրամադրման ընթացակարգը հաստատելու ժամկետի վերաբերյալ կարգավորումն անհրաժեշտ է խմբագրել: 2. Նախագծի 1-ին կետի 3-րդ ենթակետի ա. պարբերության «3-րդ կետի 3-րդ ենթակետից հետո լրացնել նոր 4-րդ ենթակետ» և բ. պարբերության «4-րդ կետի 6-րդ ենթակետից հետո լրացնել նոր 7-րդ ենթակետ» ձևակերպումներն առաջարկում ենք համապատասխանաբար փոխարինել «3-րդ կետում լրացնել նոր 4-րդ ենթակետ» և «4-րդ կետում լրացնել նոր 7-րդ ենթակետ» ձևակերպումներով: | 1. Ընդունվել է։2. Ընդունվել է  | 1. Նախագծի 1-ին կետի 1-ին ենթակետում «սույն որոշումն ուժի մեջ մտնելուց հետո 10 աշխատանքային օրվա ընթացքում» բառերը փոխարինվել են «մինչև 2021 թվականի փետրվարի 19-ը» բառերով։ 2. Կատարվել են համապատասխան փոփոխություններ։ |
| 2. Ֆինանսների նախարար,15.01.2021թ.,N 01/8-1/320-2021 | 1. Նախագծի ընդունման հիմնավորման (այսուհետ՝ Հիմնավորում) համաձայն՝ Նախագծի ընդունումը պայմանավորված է Կորոնավիրուսի տնտեսական հետևանքների չեզոքաց­ման 24-րդ միջոցառման շրջանակներում կոնյակի և կոնյակի սպիրտի ինքնարժեքը նվազեցնելու և իրացումը խթանելու նպատակով ընդունված ՀՀ կառավարության 08.10.2020թ. N 1659-Լ որոշմամբ նախատեսված աջակցու­թյունը մասնակիորեն շարունակելու նպատակով: Նախագծին կից ներկայացված տեղեկանքի համաձայն՝ Նախագծի ընդունման արդյունքում անհրաժեշտություն կառաջանա պետա­կան բյուջեից հատկացնելու շուրջ 900.0 մլն դրամ: Այդ կապակցությամբ վերջինիս գծով առաջարկում ենք ներկայացնել համապատասխան հաշվարկ-հիմնավորումներ: 2. Հաշվի առնելով այն, որ Հիմնավորման համաձայն՝ առաջարկ­վող աջակցությունը նախատեսվում է տրամադրել ԱՏԳ ԱԱ դասակարգչի 220820890 ծածկագրին դասվող ապ­րանքներ արտադրողներին՝ առա­ջար­կում ենք Նախագծի վերնագրում և 1-ին կետում Պետական տուրքի մասին Հա­յաստանի Հանրապետության օրեն­քով բառերը փոխարինել Պետական տուրքի մասին Հայաստանի Հանրա­պետու­թյան օրենքի 20.1-ին հոդվածի 1-ին մասի աղյուսակի 5.1-ին կետի երրորդ պարբերությամբ բառերով:3. Առաջարկում ենք Նախագծի վերնագրում և 1-ին կետում 22082089 ծածկագիրը փոխարինել 220820890 ծածկագրով՝ հաշվի առնելով, այն, որ Պետական տուրքի մասին ՀՀ օրենքի 20.1-ին հոդվածի 1-ին կետի աղյուսակի 5.1-ին կետում նշված է ԱՏԳ ԱԱ 220820890 ծածկագիրը:4. Առաջարկում ենք քննարկել Նախագծով նախատեսվող աջակ­ցությունը միայն այն տնտեսավարող սուբյեկտներին տրամադրելու նպատա­կա­հար­մարության հարցը, որոնք չունեն չկատարված հարկային պարտավո­րություններ:5. Նախագծի 3-րդ կետի համաձայն՝ սույն որոշումն ուժի մեջ է մտնում հրապարակմանը հաջորդող օրվանից և տարածվում է 2021 թվականի հունվարի 1-ից ծագած հարաբերությունների վրա:Սակայն Հիմնավորման մեջ նշված է, որ 2020 թվականի դեկտեմբերի 29-ի դրությամբ արդեն իսկ 12 ընկերություն դիմել են 271.8 մլն դրամի չափով աջակցություն ստանալու նպատակով։ Հետևաբար, նշված ընկերություններին աջակցություն տրամադրելու նպատակով Նախագծի 3-րդ կետով անհրաժեշտ է նախատեսել հետադարձ ուժի կիրառման հնարավորություն:6. Միևնույն ժամանակ, առաջարկում ենք համապատասխան լրացում կատարել նաև ՀՀ կառա­վարության կողմից 2020 թվականի օգոստոսի 13-ին ընդունված «Կորոնա­վիրուսի տնտեսական հե­տևանք­ների չեզոքացման քսանչորսերորդ միջոցա­ռումը հաստատելու մասին» N 1355-Լ որոշման մեջ: | 1. 900.0 մլն դրամը հաշվարկվել է նախորդ տարիներին իրացված կոնյակի սպիրտների միջին ծավալներից ելնելով՝ հաշվի առնելով կորոնավիրուսի համաճարա­կով պայմանավորված իրացման նվազման ծավալը և սույն որոշմամբ սահմանվող աջակցությունից ակնկալվող իրացման ծավալների աճը։ 2019 թվականի արտահանվել է շուրջ 31.7 մլն լիտր (100 տոկոսանոց սպիրտի հաշվարկով) կոնյակ և կոնյակի սպիրտ, իսկ 2020 թվականի 11 ամիսների ընթացքում նախորդ տարվա նույն ժամանակաշրջանի համեմատությամբ կոնյակի և կոնյակի սպիրտների արտահանման ծավալները նվազել են շուրջ 28%-ով կամ 8 մլն լիտրով, որի շուրջ 50%-ը կազմում է կոնյակի սպիրտը։2019 թվականին արտահանվել է 14.5 մլն լիտր (100 տոկոսանոց սպիրտի հաշվարկով) կոնյակի սպիրտ։ 2020 թվականին արձանագրված իրացման տեմպերը պահպանվելու դեպքում 2021 թվականին կունենանք մոտ 10.5 մլն լիտրի արտահանում։ Ակնկալվում է, որ սույն որոշման շրջանակներում տրամադրվող աջակցության արդյունքում շուրջ 3.0 մլն լիտրով կավելանան արտահանման ծավալները և 2021 թվականին կունենանք մոտ 13.5 մլն լիտր կոնյակի սպիրտների արտահանում։ Սույն որոշման շրջանակներում տրամադրվող աջակցութ-յունից օգտվող պոտենցիալ շահառուները 15-ն են, որոնք կոնյակի սպիրտների արտադրության և մինչև 100 հազար լիտր իրացման իրավունքի շրջանակ­ներում առանց փոխհատուցման կունենան 1.5 մլն լիտր իրացնելու հնարավորություն։ Հետևաբար 2021 թվականին ակնկալվող շուրջ 13.5 մլն լիտր կոնյակի սպիրտների արտահանման ծավալից 12.0 մլն լիտրը իրացվելու է կոնյակի սպիրտի 100 հազար լիտրը գերազանցելուց հետո այլ խմբաքանակների իրացման համար Պետական տուրքի մասին Հայաստանի Հանրապետության օրենքի 20.1-ին հոդվածի 1-ին մասի աղյուսակի 5.1-ին կետի 3-րդ պարբերությամբ սահմանված լրացուցիչ 100 դրամ պետական տուրքի շրջանակներում։ 12.0 մլն լիտր կոնյակի սպիրտի իրացման իրավունքի ձեռք բերման համար վճարվելու է 1.2 մլրդ դրամ պետական տուրք, որը 9 ամիսների համար կկազմի շուրջ 900.0 մլն դրամ։ 2. Ընդունվել է։3. Ընդունվել է։4. Ընդունվել է։ 5. 2020 թվականին աջակցությունը տրամադրվել է Կորոնավիրուսի տնտեսական հետևանքների չեզոքացման 24-րդ միջոցառման 2-րդ կետի շրջանակներում ընդունված ՀՀ կառավարության 08.10.2020թ. N 1659-Լ որոշմամբ հաստատված ընթացակարգով՝ 2020 թվականի սեպտեմբերի 1-ից մինչև դեկտեմբերի 31-ը 100 հազար լիտրը գերազանցող չափով իրացված կոնյակի սպիրտի և շշալցված կոնյակների համար, մինչդեռ սույն որոշման նախագծով նախատեսվում է 2021 թվականի հունվարի 1-ից մինչև սեպտեմբերի 30-ը օժանդակություն տրամադրել 100 հազար լիտրը գերազանցող չափով միայն կոնյակի սպիրտների իրացման իրավունքի ձեռք բերման համար վճարված լրացուցիչ պետական տուրքերի չափով և նոր սահմանվող պարզեցված ընթացա­կարգով։6. Ընդունվել է։ | 2. Նախագիծը լրամշակվել է և առաջարկվող աջակցությունը, հաշվի առնելով նաև ներկայացված առաջար­կու­թյունը, ներառվել է Կառա­վարության 2020 թվականի օգոստոսի 13-ի N 1355-Լ որոշմամբ հաստատված Կորոնավիրուսի տնտեսական հետևանքների չեզոքացման 24-րդ միջոցառման մեջ։ Այդ պատճառով փոխվել է նաև նախագծի վերնագիրը։3. Կատարվել է համապա­տասխան փոփոխություն։ 4. Առաջարկությունն ընդ­գրկվել է նախագծի լրա-մշակված տարբերակի 1-ին կետի 3-րդ ենթակետի ա. պարբերությունում։6. Նախագիծը լրամշակվել է և առաջարկվող աջակցությունը, հաշվի առնելով նաև ներ­կայացված առաջարկու­թյունը, ներառվել է Կառավարության 2020 թվականի օգոստոսի 13-ի N 1355-Լ որոշմամբ հաս­տատ­ված Կորոնավիրուսի տնտե­սական հետևանքների չեզոքացման 24-րդ միջոցառ­ման մեջ։ Այդ պատճառով փոխվել է նաև նախագծի վերնագիրը։ |
| 3. Պետական եկամուտների կոմիտեի նախագահ, 08.01.2021թ., N 01/3-4/55-2021 | Առարկություններ և առաջարկություններ չկան։ |  |  |